Nicolás Otamendi

Nicolás Hernán Gonzalo Otamendi (lahir 12 Februari 1988) ialah pemain bola sepak profesional Argentina yang bermain untuk kelab Inggeris, Manchester City di posisi pertahanan.

Karier kelab

Vélez
Otamendi membuat penampilan pertamanya dalam Primera División untuk Club Atlético Vélez Sarsfield pada 10 Mei 2008 dimana mereka menang 2–1 ke atas Rosario Central untuk pertandingan Clausura tournament. Otamendi menjaringkan gol profesional pertamanya semasa Apertura 2009, di mana Vélez menang 3–1 ke atas Arsenal de Sarandí. Pada musim itu, dia juga membuat penampilan pertamanya dalam pertandingan kelab antarabangsa iaitu Copa Sudamericana.

Porto
Pada 23 Ogos 2010, Otamendi berpindah ke kelab Portugal, FC Porto dengan yuran €4 juta, menandatangani kontrak lima tahun – Vélez juga mengekalkan 50% hak pendaftarannya, dengan pemain itu mempunyai harga yang ditetapkan iaitu €4 juta lagi yang mesti dipenuhi oleh Porto sebelum bulan September 2011. Dia menjaringkan gol dalam perlawanan pertamanya di mana mereka menang 2–0 ke atas S.C. Olhanense, mengakhiri musim pertamanya dengan membuat 15 penampilan dan menjaringkan lima gol. Dia bermain dalam 40 perlawanan rasmi pada musim 2011–12 dan membantu pasukannya memenangi dua kejuaraan utama.

Valencia
Pada 5 Februari 2014, Otamendi dijual kepada Valencia CF dengan harga €12 juta, menandatangani kontrak lima tahun bermula 1 Julai. Dia kemudiannya dipinjamkan kepada Clube Atlético Mineiro di Brazil.

Otamendi membuat penampilan pertamanya dalam liga teratas Sepanyol pada 23 Ogos 2014 ketika pasukannya seri 1–1 dengan Sevilla FC. Dia menjaringkan gol pertama untuk kelab barunya pada 4 Oktober, membantu mereka menang 3–1 ke atas Atlético Madrid.

Pada 4 Januari 2015, Otamendi menjaringkan gol kemenangan 2-1 Valencia ke atas Real Madrid, mengakhiri rekod 22 kemenangan berturut-turut kelab itu. Selepas membantu Los Che layak ke Liga Juara-Juara buat kali pertama dalam tempoh empat tahun, dia merupakan satu-satunya pemain Valencia yang dinamakan dalam Pasukan Tahunan La Liga.

Manchester City
Pada 20 Ogos 2015, Otamendi menyertai kelab Liga Perdana Inggeris, Manchester City dengan harga £28.5 juta, naik ke £32 juta, menandatangani kontrak lima tahun.

Karier antarabangsa
Pada bulan April 2009, Otamendi telah dipanggil ke pasukan kebangsaan Argentina oleh jurulatih, Diego Maradona untuk perlawanan persahabatan menentang Panama. Ketika dia dipilih, dia hanya baru bermain 11 perlawanan profesional. Dia membuat penampilan pertamanya pada 20 Mei dimana mereka menang 3–1 .

Pada 19 Mei 2010, Otamendi disenaraikan dalam skuad 23 pemain Argentina untuk Piala Dunia FIFA 2010. Otamendi menjaringkan gol pertamanya untuk Argentina pada 2 September 2011 ketika kemenangan 1–0 ke atas Venezuela di Kolkata.

Selepas tidak disenaraikan dalam skuad Argentina untuk Piala Dunia FIFA 2014, Otamendi dipilih oleh Gerardo Martino untuk Copa América 2015. 

Statistik

Kelab

KelabMusimLigaPialaBenuaLain-lainJumlahDivisyenKmnclnGolKmnclnGolKmnclnGolKmnclnGolKmnclnGolVélez Sarsfield2007–08Primera División10–00–102008–09180–00–1802009–10191–140–3312010–1120–00–20Jumlah 401–140–541Porto2010–11Primeira Liga15520131203262011–122021060202922012–132902080314212013–14130214000191Jumlah777713117112210Atlético-MG2014Série A50007071191Valencia2013–14La Liga00000000002014–1535630—00386Jumlah356300000386Manchester City2015–16Liga Perdana Inggeris0000000000Jumlah0000000000 Jumlah karier1591510152114223518

Kejayaan

Kelab

Vélez
Argentine Primera División: Clausura 2009 

Porto
Primeira Liga: 2010–11, 2011–12, 2012–13
Taça de Portugal: 2010–11
Liga Europa UEFA: 2010–11
Supertaça Cândido de Oliveira: 2011, 2012, 2013
Piala Super UEFA: Naib-juara 2011
Taça da Liga: Naib-juara 2012–13

Antarabangsa
Argentina
Copa América: Naib-juara 2015

Individu
Pasukan Tahunan Amerika Selatan: 2009
Pasukan Musim La Liga: 2014–15
Pasukan Pertandingan Copa América: 2015

Rujukan

Pautan luar

Profil rasmi Vélez Sarsfield 
Statistik Liga Argentina 

Category:Kelahiran 1988
Category:Orang hidup
Category:Pemain bola sepak Argentina
Category:Pemain pertahanan (bola sepak)
Category:Pemain Argentine Primera División
Category:Pemain Club Atlético Vélez Sarsfield
Category:Pemain Primeira Liga
Category:Pemain FC Porto
Category:Pemain La Liga
Category:Pemain Valencia CF
Category:Pemain Manchester City F.C.
Category:Pemain Campeonato Brasileiro Série A
Category:Pemain Clube Atlético Mineiro
Category:Pemain Piala Dunia FIFA 2010
Category:Pemain Copa América 2015
Category:Pemain Copa América Centenario
Category:Pemain Piala Dunia FIFA 2018
Category:Pemain Copa América 2019